Sagen drejer sig om prøvelse af et hegnsyn og spørgsmålet om rette sagsøgte
Ret: Retten i Helsingør (1. instans)
Faggruppe: Civilsag — Småsag
Sagsemner: Aftaler;
Almindelige emner;
Fast ejendom og pant;
Forvaltningssag;
Retspleje og civilproces;

/

RETTEN I HELSINGØR
DOM

afsagt den 12. november 2021

Sag BS-39555/2021-HEL

Sagsøger
(advokat Peter Giersing)

mod

Hegnsynet Kommune v/ formand Person 1

Denne afgørelse er truffet af Dommer.

Sagens baggrund og parternes påstande
Sagen er anlagt den 15. oktober 2021. Sagen angår prøvelse af lovligheden af en
kendelse, som er truffet af formanden for Kommunes Hegnssyn, jf.
mark- og vejfredslovens § 18, jf. § 21, jf. § 3.

Sagsøger, har nedlagt påstand om, at Hegnssynets
kendelse af 5. oktober 2021 (sag nr. 01/21) ophæves, og at de pålagte omkost-
ninger, kr. 1.355, tilbagebetales sagsøger med tillæg af procesrente fra sagens
anlæg.

Sagsøgte, Hegnssynet Kommune v/formand Person 1, har
nedlagt påstand om frifindelse.

Dommen indeholder ikke en fuldstændig sagsfremstilling, jf. retsplejelovens §
218 a.



/

2

Parternes synspunkter
Sagsøgeren har til støtte for sin påstand gjort gældende, at der ikke er hjemmel
til at pålægge hende at opføre en ny forbedret indhegning til hendes heste.

Sagsøgte har henholdt sig til den afsagte kendelse.

Rettens begrundelse og resultat
Sagen angår prøvelse af lovligheden af en kendelse, som er truffet af formanden
for Kommunes Hegnssyn, jf. mark- og vejfredslovens § 18, jf. § 21, jf. § 3. Der er
tale om en kendelse af 5. oktober 2021, hvorved sagsøgeren blev på-
lagt at foranstalte en ny forbedret indhegning af sine heste opført inden 5.
november 2021 med henblik på at undgå fremtidige skader på naboen
Person 2's hæk. Det skete, efter at vurderingsmanden under en vurderingsforret-
ning havde lagt til grund, at skader på Person 2's hæk var forårsaget af
sagsøgerens heste, og at anmeldelse af skaderne var sket efter mark-og
vejfredsloven.

Vurderingsmandens kendelse afgør en tvist af privatretlig karakter mellem pri-
vate parter, og domstolsprøvelse af lovligheden af en sådan kendelse kan alene
ske ved den ene private parts søgsmål mod den anden private part – ikke på
grundlag af et søgsmål mod hegnssynet eller vurderingsmanden, som har truf-fet
afgørelse i sagen. Retten påser ex officio, at denne betingelse for realitetsprø-
velse af sagen er opfyldt.

I det foreliggende tilfælde har sagsøger derfor kun mulighed for realitetsprø-velse
af kendelsens lovlighed ved domstolene ved et søgsmål mod Person 2.

Da sagsøgeren har anlagt sagen mod Kommunes Hegnssyn ved for-
manden Person 1, er betingelserne for realitetsprøvelse ikke opfyldt, og
sagen afvises derfor. Det er uden betydning, at formanden for hegnssynet, der
under sagen optræder som selvmøder, alene har nedlagt påstand om frifindel-
se.

Efter sagens udfald i forhold til parternes påstande og sagens omstændigheder i
øvrigt skal ingen af parterne betale sagsomkostninger til den anden part. Det
bemærkes herved, at sagen med parternes samtykke er afgjort uden mundtlig
forhandling – alene på grundlag af stævning og svarskrift, som med parternes
indforståelse kan anses for deres skriftlige procedureindlæg, jf. retsplejelovens §
366.



/

3

THI KENDES FOR RET:

Sagen afvises.

Ingen af parterne skal betale sagsomkostninger til den anden part.



/

 




/





/